Sheffield

**Sheffield** je mesto a metropolitný okres v South Yorkshire na severe Anglicka. Jeho názov je odvodený od mena rieky Sheaf, na ktorej brehoch sa rozkladá. Počet obyvateľov mesta v roku 2004 bol 516 000 a Sheffield je tak jedným z ôsmich najväčších anglických miest po Londýne.

Mesto je známe produkciou kvalitnej ušľachtilej ocele. Veľký nárast počtu obyvateľov sa prejavil na začiatku priemyselnej revolúcie. Sheffield získal status mesta v roku 1893 a odvtedy je jeho oficiálny názov *City of Sheffield*. Medzinárodná konkurencia spôsobila v 70. a 80. rokoch 20. storočia pokles priemyselnej výroby, ktorý mal významný vplyv na životnú úroveň obyvateľov mesta. V poslednom čase sa mesto zotavuje a stáva sa zoň športové a technologické centrum.

## Dejiny
Územie Sheffieldu bolo osídlené už v období po ľadovej dobe ale významnejší počet obyvateľov sa tu objavil až v druhej polovici prvého tisícročia a boli to Anglosasovia a Dáni. V dobe anglosaskej vlády sa Sheffield nachádzal na hranici medzi kráľovstvom Mercie a Northumbrie. Anglosaská kronika uvádza, že kráľ Northumbrie *Eanred* sa podrobil kráľovi Wessexu Egbertovi v osade *Dore* (tá sa nachádza na predmestí súčasného Sheffieldu) v roku 829. Táto udalosť ustanovila Egberta prvým saským kráľom celého Anglicka. Po ovládnutí Anglicka Normanmi bol vybudovaný Sheffieldský hrad, ktorý kontroloval okolité osady a tak vzniklo malé mestu v jeho okolí.

Roku 1296 bol na Castle Square ustanovený trh a Sheffield čoskoro vyrástol na malé trhové mesto. V 14. storočí bol Sheffield známy výrobou nožov (pozri zmienku v Canterburských poviedkach Geoffrey Chaucera). V 16. storočí sa stal centrom produkcie nožov na ktorú dohliadala *Company of Cutlers in Hallamshire*. V rokoch 1570 až 1584 bola na Sheffieldskom hrade a panstve väznená škótska kráľovná Mária I..

V 40. rokoch bol objavený proces výroby téglikovej ocele, ktorý umožnil vyrábať v manufaktúrach kvalitnejšiu oceľ. Zhruba v tom istom čase bola vyvinutá technika plátkovania medi tenkým plátkom striebra. Tieto inovácie viedli k tomu, že sa Sheffield stal dôležitým priemyselným mestom. Ale strata niektorých zahraničných trhov na konci 18. a na začiatku 19. storočia viedli k recesii. Výsledkom bol nárast chudoby, ktorý kulminoval v epidémii cholery, ktorá usmrtila v roku 1832 402 obyvateľov mesta.

Priemyselná revolúcia priniesla v 19. storočí Sheffieldu oživenie. Výsledkom zvyšovania počtu obyvateľov Sheffieldu bolo v roku 1842 jeho ustanovenie za obvod /okres/ a roku 1893 obdržal štatút mesta. Zvyšovanie počtu obyvateľov si vyžiadalo vybudovanie nových vodných nádrží v okolí mesta na pokrytie väčšej spotreby pitnej vody. Pretrhnutie jednej z hrádzí týchto nádrží spôsobilo v roku 1864 veľké záplavy v dôsledku ktorých zahynulo 270 ľudí a bola poškodená veľká časť mesta. Nárast počtu obyvateľov sa prejavil tiež vznikom mnohých slumov na okraji mesta.

Recesiu z 30. rokov 20. storočia zastavilo až narastajúce napätie pred druhou svetovou vojnou. Oceliarske spoločnosti sa zamerali na výrobu zbraní a munície. V čase vojny sa tak mesto stalo terčom nepriateľských náletov. Najväčšími boli útoky z 12. a 15. decembra 1940 (označované ako *Sheffield Blitz*). Zomrelo pri nich asi 660 ľudí a bolo zničených mnoho budov.
thumb|Sheffieldské "Winter Gardens"

Po vojne v 50. a 60. rokoch boli mnohé slumy zbúrané a namiesto nich boli postavené obytné domy. Aj centrum mesta bolo vyčistené, aby mohol byť vytvorený nový cestný systém. Nárast automatizácie a konkurencie spôsobil zatvorenie mnohých oceliarní. Najviac sa táto situácia prejavila v 80. rokoch 20. storočia. Výrazným impulzom na obnovu mesta boli Svetové študentské hry v roku 1991. Boli postavené niektoré športové zariadenia ako napríklad *Sheffield Arena*, *Don Valley Stadium* komplex *Ponds Forge*. Nové projekty z nedávnej doby menia tvár mesta – obnova *Peace Gardens* v roku 1998, otvorenie *Millennium Galleries* v apríli 2001, *Winter Gardens* 22. mája 2003, Millennium Square v máji 2006, budovanie nových bytov a cestnej infraštruktúry v centre mesta 2007.

## Geografia
Sheffield sa nachádza pri Rotherhame od ktorého je oddelený diaľnicou *M1*. Na severnej hranici sa stretáva s metropolitným okresom Barnsley. Na juh a východ zasahuje mesto až k Derbyshire kde na počiatku 20. storočia pohltil mnoho okolitých obcí. Na západ od Sheffieldu sa nachádza národný park Peak District a Peninský hrebeň.

Sheffield sa nachádza v jednom z najrôznorodejších geografických priestorov. Rozkladá sa v prírodnom amfiteátri vytvorenom siedmimi horami a sútokom piatich riek – Donu, Sheafu, Rivelinu, Loxley a Porteru. Veľká časť mestskej zástavby sa tak rozkladá na úbočiach okolitých kopcov. Najnižší bod mesta je jen  nad hladinou mora, zatiaľ čo najvyššie miesto sa nachádza viac ako . Väčšina budov (asi 89 %) je postavených na úrovni medzi 100 a .

V meste a jeho blízkom okolí sa nachádza viac než 2 milióny stromov, takže Sheffield má najväčší počet stromov na jedného obyvateľa v rámci Európy. Nachádza sa tu viac ako 170 zalesnených plôch (pokrývajú ), 78 verejných parkov (na rozlohe asi ) a 10 verejne prístupných záhrad. Spolu s  národného parku a  vodných plôch tvorí 61% rozlohy mesta zeleň.
thumb|Sheffieldská katedrála
Sheffield sa tiež môže pochváliť rôznorodosťou lokalít – obývané oblasti, parky, lesy, poľnohospodárska pôda, vresovisko, lúky a údolia riek. Veľké časti mesta sú vyhlásené za oblasti ochrany na vedecké pozorovanie.

Súčasné hranice mesta boli ustanovené v roku 1974, kedy sa pôvodný Sheffield zlúčil zo Stocksbridge a dvoma ďalšími osadami z *Wortley Rural District*. Približne tretina Sheffieldu sa nachádza v Peak Districte (žiadne iné anglické mesto nemá vo svojom obvode národný park) a Sheffield je oficiálne mestom s najväčším podielom zelene v Európe. Tomuto faktu napomáha aj to, že v rámci mesta sa nachádza 150 zalesnených plôch a 50 verejných parkov.

## Obyvateľstvo
Podľa údajov zo sčítania obyvateľstva z roku 2001 je etnická skladba obyvateľov nasledujúca – 91,2 % belosi, 4,6 % aziati, 1,8 % miešanci a 1,8 % černosi. V Sheffielde sa vyskytujú aj významné komunity Slovákov,  Poliakov, Somálcov, Jemencov a obyvateľov Kosova. Náboženská skladba obyvateľov je zo 68,6 % kresťanská a 4,6 % moslimská. Ďalšie náboženstvá sú zastúpené menej než 1 %. Počet obyvateľov bez vyznania je na úrovni 17,9 % nad národným priemerom, ktorý predstavuje hodnotu 7,8 %. Najpočetnejšou skupinou obyvateľov sú ľudia vo veku medzi 20 až 24 rokov, čo je dané veľkým počtom univerzitných študentov.
thumb|900px|center|Panoráma z Meersbrook Parku.

## Ekonomika a priemysel
Po mnohých rokoch poklesu sa objavujú náznaky zlepšovania ekonomickej situácie Sheffieldu. Podľa prieskumu Barclays Bank z roku 2004 bol Sheffieldský obvod *Hallam* najrýchlejšie sa rozvíjajúcim sa obvodom mimo Londýna a počet obyvateľov s príjmom nad 60 000 libier za rok dosiahol viac než 12 %. V roku 2005 bolo v Sheffielde investovaných asi 250 miliónov libier.

Sheffield je medzinárodne uznávaný pre svoju metalurgiu a výrobu ocele. Mesto je miestom vzniku mnohých inovácií. Benjamin Huntsman vyvinul v roku 1740 téglikovú technológiu výroby ocele. Táto technológia bola prekonaná roku 1856 Henry Bessemerom vyvinutím Bessemerovho konvertoru. Thomas Boulsover objavil na počiatku 18. stor. *Sheffield plate* – striebrom plátkovanú meď. Roku 1912 vyvinul Harry Brearley ušľachtilú oceľ a výskumy F. B. Pickeringa a T. Gladmana v 60. až 80. rokoch dali vzniknúť vysokopevnej oceli.

Okrem výroby ocele bol ďalším dôležitým oborom ťažba uhlia, predovšetkým v okolí mesta. Napríklad Buckinghamský palác bol postavený z vápenca vyťaženého v lome v Anstone neďaleko Sheffieldu. Ďalšími veľkými zamestnávateľmi sú call centrá, mestské úrady, univerzity a nemocnice. Sheffield v súčasnej dobe produkuje viacej oceli než kedykoľvek predtým v histórii. No vplyv oceliarní na zamestnanosť je menšia pretože výroba je viac automatizovaná a potreba zamestnancov je nižšia, ako v minulosti.

Sheffield je tiež významným obchodným centrom aj keď sa nedá porovnať s inými veľkými mestami. Hlavné nákupné centrá mesta sa nachádzajú v obvode Moor, *Fargate*, Orchard Square a *Devonshire Quarter*. V meste majú svoje obchodné domy významné spoločnosti napríklad John Lewis, Marks and Spencer, Atkinsons, *Castle House* *Co-op* a Debenhams. Hlavnou tržnicou Sheffieldu je Castle Market vybudovaný nad pozostatkami hradu. Nákupné strediská mimo centra Sheffieldu zahŕňajú napríklad  *Meadowhall', *Ecclesall Road*, *London Road*, *Hillsborough* a *Crystal Peaks*.

== Správa ==
[[Súbor:Sheffield Town Hall 04-10-04.jpg|thumb|Sheffieldská radnica a Peace Gardens]]
Sheffield je spravuje mestská rada – Sheffield City Council. Rada má 84 členov. Mesto má tiež historický úrad starostu (Lord Mayor). Funkcia lorda starostu, v minulosti s veľkým vplyvom na chod mesta a správu jeho financií, je v súčasnosti zameraná skôr na ceremoniálne procedúry.

Väčšina zariadení patriacich mestu je riadená nezávislou dobročinnou organizáciou Sheffield International Venues. Tá spravuje okrem iného Sheffield Arenu a Don Valley Stadium. Sheffield Galleries and Museums Trust a Sheffield Industrial Museums Trust sa stará o galérie a múzeá, ktoré vlastní mesto, vrátane Millennium Galleries, Lyceum Theatre a Crucible Theatre.

== Doprava ==
=== Cestná sieť ===
Sheffield je spojený s diaľničnými sieťami prostredníctvom diaľnic M1 a M18. M1 obchádza severovýchod mesta a spája ho na juhu s Londýnom a na severe s [[Leeds]]om. M18 ústi z M1 neďaleko Sheffieldu a spája ho s [[Doncaster]]om, letiskom Doncaster Sheffield a prístavom v Humbere. Sheffieldský okruh prepája centrum mesta s diaľnicou. Cesty*A57* a *A61* sú hlavnými magistrálami prechádzajúcimi mestom. Vnútorný okruh, vybudovaný v 70. rokoch 20. storočia, sa v súčasnosti rozširuje tak, aby vytváral úplný kruh a odviedol časť dopravy z centra mesta.

=== Železničná doprava ===
[[Súbor:Sheffield Station General View.jpg|thumb|Sheffield Midland Station]]
Hlavná [[železnice|železničná]] trať smerujúca na juh do East Midlands a Londýna poskytuje okrem iných aj spojenie do [[Nottingham (Anglicko)|Nottinghamu]], [[Derby (Derbyshire)|Derby]], [[Leicester]]u a [[Bedford]]u (najrýchlejší vlakový spoj do Londýna trvá cca 2 hodiny). Sheffieldom vedie tiež trať v smeru severovýchod – juhozápad, ktorá spája východ [[Škótsko|Škótska]] a severovýchod Anglicka so [[South Yorkshire]], [[West Yorkshire]], [[West Midlands (grófstvo)|West Midlands]] a juhozápadom Anglicka. Táto linka tak ponúka priame spoje do [[Aberdeen (Škótsko)|Aberdeenu]], [[Edinburgh]]u, [[Newcastle upon Tyne|Newcastlu]], [[Darlington (Anglicko)|Darlington]], [[York (Anglicko)|York]], [[Leeds]]u, [[Birmingham]]u, [[Bristol (mesto v Anglicku)|Bristolu]], [[Taunton (Anglicko)|Tauntonu]] a [[Exeter]]u. Sheffield leží aj na linke medzi [[Liverpool]]om a [[Manchester]]om a [[Kingston upon Hull|Hullom]] a [[Východné Anglicko|Východným Anglickom]] a ponúka tak spojenie s Liverpoolom, Manchesterom, Hullom, [[Lincoln]]om, [[Ely]] a [[Norwich]]om. Hlavnou [[železničná stanica|železničnou stanicou]] pre všetky tieto spoje je [[Sheffield Midland Station]] v juhovýchodnom centra mesta. Stanicu [[Meadowhall Interchange]]  využívajú vlaky smerujúce na severovýchod s výnimkou expresov. Vlakové spoje zaisťujú spoločnosti [[Midland Mainline]], [[Virgin Trains]], [[Central Trains]], [[TransPennine Express]] a [[Northern Rail]].

Kopcovitý charakter mesta neumožňuje veľký rozvoj miestnych železničných tratí a tak iba na východ od Sheffieldu vedie niekoľko tratí, po ktorých sa dopravujú zamestnanci z celého South Yorkshire rovnako ako z časti West Yorkshire, [[Nottinghamshire]], Lincolnshire a [[Derbyshire]]. Medzi tieto miestne linky patrí *Penistone Line*, *Dearne Valley Line*, *Hope Valley Line* a *Hallam Line*, ktoré stoja aj na prímestských železničných staniciach *Chapeltown*, *Darnall*, *Woodhouse* a *Dore*.
Systém ľahkej koľajovej dopravy [[Sheffield Supertram]] bol dobudovaný v roku [[1994]]. Skladá sa z troch liniek, ktoré vedú z centra mesta do *Hillsborough*, *Halfway* a *Meadowhall*.

=== Autobusová doprava ===
Sheffield je dôležitou križovatkou na trasách diaľkových [[autobus]]ov a ponúka priame spojenie s tak vzdialenými mestami ako sú [[Plymouth (Anglicko)|Plymouth]] a Edinburgh.

Hlavnou stanicou pre autobusy [[Mestská hromadná doprava|mestskej hromadnej dopravy]] je stanovisko na [[Pond Street (Sheffield)|Pond Street]]. Ďalšie dôležité stanice sa nachádzajú v *Meadowhalle* a *Hillsborough*. Po deregulácii autobusovej dopravy v roku [[1986]] boli založené mnohé autobusové spoločnosti napríklad *Sheffield & District*, *Yorkshire Terrier*, *Sheaf Line*, *Andrew's*, *Sheffield Omnibus* a *Northern Bus*.

=== Letecká doprava ===
Najbližšími [[letisko|letiskami]] v dosahu Sheffieldu sú:  [[Doncaster Sheffield]],bolo otvorené [[28. apríl]]a [[2005]] a je využívané hlavne nízko nákladovými leteckými spoločnosťami. Ročne odbaví asi jeden milión cestujúcich. [[Letisko Sheffield City]] bolo otvorené už v roku [[1997]] ale z dôvodu nedostatku [[radar]]ov a krátkej pristávacej dráhy nebolo schopné využiť konjunktúru nízko nákladových spoločností. [[Letisko Manchester International]], [[letisko Leeds Bradford International]] a [[letisko Nottingham East Midlands]] sa nachádzajú asi hodinu cesty autom od Sheffieldu. Manchesterské letisko je spojené zo Sheffieldom pravidelnou železničnou linkou.

=== Cyklistika ===
Aj keď je Sheffield kopcovitý, je kompaktný a má len málo hlavných dopravných tepien. Nachádza sa na Transpeninskej trase, ktorá je súčasťou Národnej siete cyklistických trás. Vedie zo [[Southport]]u na severozápade do [[Hornsea]]. *Peak District National Park*, ktorý je veľmi obľúbený medzi cyklistami, sa nachádza tak blízko Sheffieldu, že jeho časť leží vo vnútri hraníc mesta a je ľahko dosiahnuteľný z centra mesta.

== Kultúra ==
Asi 7 % pracujúcich v Sheffielde je zamestnaných v umeleckej oblasti, čo je viac ako národný priemer 4 %. *Open Up Sheffield* je každoročnou udalosťou prebiehajúcou prvé dva týždne v máji, kedy miestni výtvarní umelci a remeselníci sprístupňujú svoje dielne a ateliéry pre verejnosť.

=== Divadlo a múzeum ===
V Sheffielde sa nachádzajú dve veľké divadlá – [[Lyceum Theatre (Sheffield)|Lyceum Theatre]] a [[Crucible Theatre]], ktoré spolu so [[Studio Theatre]] vytvárajú najväčší divadelný komplex mimo Londýn. Nachádzajú sa tu aj umelecké galérie – moderné [[Millennium Galleries]] a [[Site Gallery]] špecializujúce sa na multimédia.

V Sheffielde sa nachádza niekoľko múzeí – mestské múzeum, [[Kelham Island Museum]], požiarne a policajné múzeum, [[Abbeydale Industrial Hamlet]] a [[Shepherd Wheel]].

=== Hudba ===
Sheffield bol domovom pre množstvo známych hudobných skupín, predovšetkým zameraných na syntetický a elektronický pop. Medzi najznámejších patrí Human League, Heaven 17, Thompson Twins a Wavestar. Sheffield bol tiež miestom štartu takých kapiel a hudobníkov ako boli [[Pulp]], [[Def Leppard]], [[Joe Cocker]] a [[Longpigs]]. V meste sú takisto významne zastúpené hudobné smery [[hip-hop (hudba)|hip-hop]] a [[Rhythm and blues|R'n'B]] reprezentované napríklad NoXcuse a Hoodz Underground .

Vzťah Sheffieldu k modernej hudbe bol posilnený potom ako tu bolo v roku [[1999]] Národným centrom pre populárnu hudbu otvorené múzeum venované tomuto oboru. Bohužiaľ nebolo tak úspešné ako sa očakávalo a neskôr bolo používané ako hudobná sála pre rôzne akcie a od februára [[2005]] je využívané univerzitou Sheffield Hallam.

Pre hudobné produkcie sú v Sheffielde využívané sály v Leadmill, Corporation, Broadwalk, radnici, University of Sheffield a Studio Theatre v Crucible Theatre. V Sheffielde pôsobia viaceré miestne orchestre vrátane Hallam Sinfonia, Sheffieldského symfonického orchestra, Sheffieldského komorného orchestra a Sheffieldského filharmonického orchestra.

=== Noviny, rozhlas a televízia ===
V Sheffielde sa vydáva denník *Sheffield Star*, ktorý je doplnený týždenníkom *Sheffield Telegraph*. Zo Sheffieldu vysiela rozhlasová stanica [[British Broadcasting Corporation|BBC]] – *Radio Sheffield* a súkromné stanice *Hallam FM* a *Magic AM*.

*Sheffield International Documentary Festival*, festival dokumentárnych filmov považovaný za jeden z najvýznamnejších [[Spojené kráľovstvo|britských]] festivalov, je pravidelne ročne poriadaný od roku [[1994]] v *Showroom Cinema*.

== Vzdelanie ==
[[Súbor:Firth Court, University of Sheffield.jpg|thumb|University of Sheffield]]
V Sheffielde sídlia dve [[univerzita|univerzity]] – [[University of Sheffield]] a [[Sheffield Hallam University]]. Spolu je navštevuje asi 45&nbsp;000 študentov, vrátane mnohých z ďalekého východu. V dôsledku veľkého množstva študentov tu existuje mnoho barov, kaviarní, klubov, obchodov a študentských ubytovní.

V Sheffielde existujú iba dve fakulty – [[Longley Park Sixth Form College]], otvorená v roku [[2004]] a [[Sheffield College]], vytvorená zo šiestich škôl v meste, sústredené do troch centier – *Castle College* v centre mesta, *Hillsborough College* a *Norton College*. Ďalej tu existuje 141 základných škôl a 23 stredných škôl, z ktorých sedem je šesťročných. Najznámejšími sú *High Storrs School*, *Silverdale School*, *Tapton School* a *King Edward VII School*. Je tu tiež sedem súkromných škôl.

== Šport ==
Sheffield má dlhú športovú históriu. V roku [[1857]] skupina hráčov [[kriket]]u založila *'prvý oficiálny futbalový klub na svete*' – [[Sheffield F.C.]] a do roku [[1860]] v meste existovalo 15 futbalových klubov. V súčasnosti tu pôsobia dva ligové kluby [[Sheffield United F.C.|Sheffield United]] a [[Sheffield Wednesday F.C.|Sheffield Wednesday]] a dva veľké neligové kluby – Sheffield F.C. a *Hallam F.C.*, ktorý hrá na najstaršom futbalovom ihrisku na svete v blízkosti *Crosspol*.

V meste sú zastúpené aj iné športy – [[squash]], ktorého turnaje sú tu každoročne poriadané, [[ragby (Rugby Union)|ragby]] a klub *Sheffield Eagles*, [[basketbal]]ový klub *Sheffield Sharks* a dokonca aj [[ľadový hokej]] a klub *Sheffield Steelers*. Bývalý atlét a svetový rekordman [[Sebastian Coe]] vyrastal v Sheffielde a začal tu svoju úspešnú [[atletika|atletickú]] kariéru ako člen *Hallamshire Harriers*.
[[Súbor:SheffieldBotGards.jpg|thumb|right|[[Sheffieldské botanické zahrady]] ]]
Mnoho zo športových zariadení bolo vybudovaných pre [[Univerziáda|Univerziádu]], ktorá tu bola v roku [[1991]]. Ide napríklad o [[Don Valley International Athletics Stadium]], [[Sheffield Arena]] a [[Ponds Forge]]. V městě tiež existujú športoviská na [[golf]], [[horolezectvo]], [[bowling]] a [[krasokorčuľovanie]] (*IceSheffield* aréna otvorená v roku [[2003]]). Sheffieldská lyžiarska dedinka je najväčším umelým lyžiarskym areálom v Európe. V meste sa nachádzajú tiež dva areály z lezeckými stenami. V súčasnej dobe je Sheffield aj sídlom Anglického inštitútu pre šport.

== Turistické atrakcie ==
V Sheffielde sa nachádza mnoho turistických atrakcií ako sú napríklad [[Sheffieldské zimné záhrady]] a [[Peace Gardens]]. [[Sheffieldské botanické záhrady]] v súčasnej dobe prechádzajú výraznou rekonštrukciou, ktorá si vyžiada náklady asi 6,7 miliónov libier. V meste tiež existuje mestská farma *Heeley City Farm* a chov zvierat v [[Graves Park]]u, ktorý je prístupný verejnosti.
Architektúra mesta zahŕňa asi 1 000 chránených stavieb z nich ale iba malá časť je pozoruhodných. V meste sa nachádza niekoľko parkov, napríklad [[Millhouses Park]], [[Endcliffe Park]] a Graves Park.

== Partnerské mestá ==
*  [[An-šan]], [[Čína]]
*  [[Bochum]], [[Nemecko]]
*  [[Čcheng-tu]], Čína
*  [[Doneck]], [[Ukrajina]]
*  [[Estelí]], [[Nikaragua]]

== Iné projekty ==
.

== Externé odkazy ==
* [http://www.sheffield.gov.uk/ Sheffield City Council]
* [http://www.sheffieldtoday.co.uk/ Zprávy z novin *Sheffield Star'']
* Sheffield forum
* Fotografie Sheffieldu

Kategória:Mestá v Anglicku
Kategória:Univerzitné mestá v Anglicku